Γιώργος Σαμπάνης

Ο Γιώργος Σαμπάνης (Αθήνα, 15 Μαΐου 1983Γιώργος Σαμπάνης - Ελληνική Δισκογραφία) είναι Έλληνας τραγουδιστής, συνθέτης καθώς και πρωταθλητής του στίβου.

Βιογραφία

Γεννήθηκε στις 15 Μαΐου του 1983 στην Αθήνα. Έχει τρία αδέλφια και οι γονείς του χώρισαν όταν ήταν μόλις 6 ετών. Ως έφηβος, ο Σαμπάνης άκουγε ως επί το πλείστον ροκ συγκροτήματα της δεκαετίας του 1960 και του 1970, και συγκροτήματα βρετανικών και Αμερικανικών θρύλων. Το μεγαλύτερο μουσικό είδωλό του είναι ο Γιώργος Νταλάρας.

Σε νεαρή ηλικία, ασχολήθηκε με το στίβο και κατέχει 14 χρυσά πανελλήνια μετάλλια, ενώ ασχολείται παράλληλα με τον στίβο και τη μουσική. Το 2004 πήρε μέρος στην τελετή έναρξης των Ολυμπιακών Αγώνων της Αθήνας στο ρόλο του δρομέα σκίζοντας 28 κορδέλες που σηματοδοτούσαν τα χρονικά των σύγχρονων θερινών Ολυμπιακών Αγώνων από το 1896 μέχρι το 2004.protothema.gr - Γιώργος Σαμπάνης: Το πέρασμα στην αναγνώριση

Άρχισε να παίζει μουσική όταν ήταν 13 ετών και σπούδασε κιθάρα σε ένα μουσικό σχολείο της Αθήνας ενώ την ίδια εποχή δημιούργησε ένα συγκρότημα που ονομαζόταν "Φάσμα". Τραγουδούσαν και έγραφαν τραγούδια, ένα από αυτά ήταν το "Το φιλί της ζωής" το οποίο ερμήνευσε η Έλενα Παπαρίζου πολλά χρόνια αργότερα.

Τον Οκτώβριο του 2007 έγινε η πρώτη του δισκογραφική δουλειά με την ιδιότητα του συνθέτη και του τραγουδιστή ενός single με τίτλο «Κάπου αλλού» το οποίο περιέχει την επιτυχία «Σ' αφήνω στον επόμενο».

Τον Μάρτιο του 2008 παρουσιάζει το πρώτο του ολοκληρωμένο δίσκο με γενικό τίτλο "Χαράματα"

Η μουσική σε όλα τα τραγούδια είναι του ιδίου ενώ στο τραγούδι «Ένα φως ανοιχτό» συμμετέχει η παιδική χορωδία του Σπύρου Λάμπρου και συμμετέχει ως συνθέτης σε πολλά άλμπουμ ονομάτων της Ελληνικής λαϊκής και εμπορικής σκηνής, όπως Έλενα Παπαρίζου, Αντώνη Ρέμο, Νατάσα Θεοδωρίδου και άλλους τραγουδιστές.

Το Μάιο του 2009 κυκλοφόρησε την δεύτερη δισκογραφική του δουλειά, ενώ την ίδια περίοδο συναντιέται δισκογραφικά αλλά και επί σκηνής με την Πέγκυ Ζήνα. Επένδυσε μουσικά 9 τραγούδια για τον δίσκο της «Το Πάθος Είναι Αφορμή» και γνωρίζεται επαγγελματικά με την στιχουργό Ελεάνα Βραχάλη.

Η μεγάλη επιτυχία του έρχεται το 2016 με το άλμπουμ "Λόγια που Καίνε". Το άλμπουμ πιστοποιήθηκε τέσσερις φορές ως πλατινένιο κάνοντας πωλήσεις με 50.000 αντίτυπα. Ο Γιώργος Σαμπάνης κυκλοφόρησε το τελευταίο στούντιο άλμπουμ του την 1η Απριλίου 2019, με την ονομασία "Παράξενα Δεμένοι".

Έχει συνθέσει για διάφορα ονόματα του Ελληνικού πενταγράμμου όπως οι: Γιάννης Πάριος, Πασχάλης Τερζής, Γιώργος Νταλάρας, Βασίλης Καρράς, Δέσποινα Βανδή, Καίτη Γαρμπή, Αντώνης Ρέμος, Πέγκυ Ζήνα, Νατάσα Θεοδωρίδου, Πάνος Κιάμος, Έλενα Παπαρίζου, Γιάννης Πλούταρχος, Γιώργος Μαζωνάκης, Νίκος Οικονομόπουλος, Πάολα.

Από το 2024, ανήκει στο δυναμικό της Panic Records.

Προσωπική ζωή
Από την άνοιξη του 2022 βρίσκεται σε σχέση με το μοντέλο Ιωάννα Σαρρή.

Δισκογραφία
Albums
 Χαράματα (2008) (RCA)
 Μέρες Που Δεν Σου Είπα Σ' Αγαπώ (2009) (Front Seat Records)
 Μυστήριο Τρένο (2011) (Universal Music)
 Δεν Είμαι Ήρωας (2012) (Universal Music)
 Μόνο Εξ΄ Επαφής (2014) (Cobalt Music)
 Μόνο Εξ Επαφής (Platinum Edition) (2016) (Cobalt Music)
 Λόγια Που Καίνε (2016) (Cobalt Music)
 Παράξενα Δεμένοι (2019) (Cobalt Music)
 Λες Και Με Ξέρεις (2023) (Cobalt Music)

Singles
 Κάπου Αλλού (2007) (RCA)
 Μέρες Που Δε Σου Είπα "Σ' Αγαπώ" feat. Ραλλία Χρηστίδου (Front Seat Records)
 Τι Να Mας Kάνει H Nύχτα feat. Stereo Mike (2009) (Front Seat Records)
 Σαν Τον Κλέφτη (2009) (Front Seat Records)
 Μακριά (Για Όσο Ζω) (2010) (Universal Music)
 Στων Ματιών Σου Το Γκρίζο (Τι Τα Κορίτσια Ζητάνε) (2010) (Universal Music)
 Μεταξύ Μας (2011) (Universal Music)
 Σαν Το Φύλλο Στον Αέρα (2011) (Universal Music)
 Ώρα Μηδέν (2012) (Universal Music)
 Μόνο Αν Θες Εμένα (2012) (Universal Music)
 Ό,τι Και Να Είμαι (2013) (Cobalt Music)
 Μη Μιλάς (2014) (Cobalt Music)
 Το Καλοκαίρι Αυτό (2014) (Cobalt Music)
 Ποιον Αγαπάς (2014) (Cobalt Music)
 Κανείς Δεν Ξέρει (2014) (Cobalt Music)
 Πριν Πεις Σ' Αγαπώ (2015) (Cobalt Music)
 Πριν Πεις Σ' Αγαπώ (Teo Tzimas & Νίκος Μάρκογλου Remix) (2015) (Cobalt Music)
 Αν Ρωτήσει Κανείς (2015) (Cobalt Music)
 Να 'ρθεις (2015) (Cobalt Music)
 Μόνο Εσύ (2016) (Cobalt Music)
 Σε Σένα Σταμάτησε Η Καρδιά (2016) (Cobalt Music)
 Μην Ανησυχείς (2016) (Cobalt Music)
 Σκιά Στη Γη (2017) (Cobalt Music)
 Φταίει (2018) (Cobalt Music)
 Επιλογή (2019) (Cobalt Music)
 Μ' Ένα Σου Βλέμμα (2019) (Cobalt Music)
 Άλλαξέ Τα Όλα (2020) (Cobalt Music)
 Άγρια Θάλασσα (2020) (Cobalt Music)
 Αυτό Που Αγαπάς (2020) (Cobalt Music)
 Τίποτα (2021) (Cobalt Music)
 Τίποτα (Soumka Remix) feat. Josephine (2021) (Cobalt Music)
 Κάτι Σαν Αστέρι (2021) (Cobalt Music)
 Άσε Με Να Σε Προσέχω (2022) (Cobalt Music)
 Γεννημένη (2022) (Cobalt Music)
 Ποιος Τυχερός (2022) (Cobalt Music)
 Μόνο Με Σένα (2023) (Cobalt Music)
 Άλλη Μια Αγάπη (2023) (Cobalt Music)
 Αν Δεν Έρθεις Εσύ (2025) (Panik Records)

 Εξωτερικοί σύνδεσμοι 
 MTV: Γιώργος Σαμπάνης
 Ο Γιώργος Σαμπάνης στην κορυφή των Charts
 Γιώργος Σαμπάνης - Επίσημη ιστοσελίδα

Παραπομπές

Κατηγορία:Έλληνες τραγουδιστές
Κατηγορία:Έλληνες τραγουδιστές ποπ
Κατηγορία:Έλληνες τραγουδοποιοί
Κατηγορία:Έλληνες μουσικοί
Κατηγορία:Έλληνες στιχουργοί
Κατηγορία:Έλληνες συνθέτες